বিশ্ববিদ্যালয়ের সব বিভাগে ভর্তির জন্য নিতে হবে অ্যাডমিশন টেস্ট। এই দাবিতে রাতভর উপাচার্য, রেজিস্ট্রার, ডিন, পরীক্ষা নিয়ামকসহ একাধিক আধিকারিককে ঘেরাও করে রেখেছেন প্রেসিডেন্সি বিশ্ববিদ্যালয়ের ছাত্রছাত্রীরা।  
 ব্যুরো: বিশ্ববিদ্যালয়ের সব বিভাগে ভর্তির জন্য নিতে হবে অ্যাডমিশন টেস্ট। এই দাবিতে রাতভর উপাচার্য, রেজিস্ট্রার, ডিন, পরীক্ষা নিয়ামকসহ একাধিক আধিকারিককে ঘেরাও করে রেখেছেন প্রেসিডেন্সি বিশ্ববিদ্যালয়ের ছাত্রছাত্রীরা।   বৃহস্পতিবার দুপুর থেকে চলছে এই ঘেরাও। বিশ্ববিদ্যালয়ের বিভিন্ন বিভাগে ছাত্রভর্তির জন্য অ্যাডমিশন টেস্ট নেওয়া হবে কিনা,  সে বিষয়ে সিদ্ধান্ত নেবে বিভিন্ন বিভাগই। বিশ্ববিদ্যালয় কর্তৃপক্ষের এই সিদ্ধান্তের প্রতিবাদেই ঘেরাওয়ে ছাত্রছাত্রীরা। তাঁদের দাবি, সবপক্ষকে নিয়ে প্রকাশ্যে বৈঠক করুন উপাচার্য। পড়ুয়াদের দাবি কোনও ভাবেই প্রেসিডেন্সিতে ভর্তির জন্য অ্যাডমিশন টেস্ট বাতিল করা যাবে না। তাঁদের মতে অ্যাডমিশন টেস্ট প্রেসিডেন্সির ঐতিহ্য বজায় রাখে। এবং কেন এই সিদ্ধান্ত বদলানো যাবে না তাও ব্যাখ্যা করতে হবে উপাচার্যকে। তবে এই দাবি খারিজ করে দিয়েছেন উপাচার্য।